ชื่อไทย: กะพงทอง ปลากะพงแดงข้างปาน อังเก่ย
ชื่อสามัญ: Golden snapper, John 's snapper
ชื่อวิทยาศาสตร์: Lutjanus johnii (Bloch, 1792)
วงศ์ (Family): Lutjanidae
ถิ่นกำเนิด: มีการแพร่กระจายทั่วไปบริเวณอ่าวไทยและอันดามัน
รายละเอียด: ปลากะพงทอง มีรูปร่างค่อนข้างป้อม แบนข้าง ลำตัวมีสีเหลืองทอง มีจุดสีดำบริเวณลำตัวค่อนมาทางครีบหางพ่อแม่พันธุ์ปลาเมื่อมีขนาด 4 - 5 กิโลกรัม สามารถนำมาเพาะพันธุ์ในบ่อคอนกรีตที่มีระบบน้ำหมุนเวียน อัตราส่วนเพศผู้ : เพศเมีย 1:1 โดยให้ปลาสดเป็นอาหารและเสริมด้วยวิตามินซี วิตามินอี สาหร่าย  สไปรูลิน่า และสารอาหารแคปซูลของศูนย์วิจัยและพัฒนาการเพาะเลี้ยงสัตว์น้ำชายฝั่งภูเก็ต เพาะพันธุ์โดย    วิธีฉีดฮอร์โมนสังเคราะห์กระตุ้นให้มีการผสมพันธุ์วางไข่ตามธรรมชาติ ไข่ปลากะพงทองเป็นไข่ลอย มีขนาดเส้นผ่านศูนย์กลางประมาณ 700 - 800 ไมครอน การเก็บไข่จากบ่อพ่อแม่พันธุ์โดยใช้ผ้าขาวตาละเอียดรวบรวมไข่ในตอนเช้านำมาฟักในถัง ประมาณ 17 - 18 ชั่วโมง ลูกปลาเริ่มฟักเป็นตัว ที่อุณหภูมิน้ำ  29 - 30 องศาเซลเซียส ความเค็ม 28 - 30 ส่วนในพันส่วน         
ประเภท (Catalogy): ปลาทะเล